**Zmluva o dielo a Mandátna zmluva** **v spojení s Licenčnou zmluvou**

uzatvorená podľa § 536 a nasl. § 566 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „**Obchodný zákonník**“) v spojení s § 65 a nasl. zákona č. 185/2015 Z. z. Autorský zákon v znení neskorších predpisov

číslo zmluvy Objednávateľa: číslo zmluvy Zhotoviteľa:

**na vypracovanie dokumentácie na stavebné povolenie s podrobnosťou dokumentácie na realizáciu stavby, uskutočnenie inžinierskej činnosti a odborného autorského dohľadu pre projekt s****názvom:**

**Stredná priemyselná škola dopravná Zvolen - Multitechnologický vzdelávací polygón v doprave, energetike a logistike – vypracovanie projektovej dokumentácie**

(ďalej ako „Zmluva“)

medzi týmito zmluvnými stranami:

**Objednávateľ:**

**Názov: Banskobystrický samosprávny kraj**

Sídlo: Námestie SNP 23/23, 974 01 Banská Bystrica

Právna forma: vyšší územný celok, resp. samosprávny kraj ako samostatný územný samosprávny a správny celok SR zriadený zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Ing. Ján Lunter, predseda Banskobystrického samosprávneho kraja

IČO: 37 828 100

DIČ: 2020919098

Bankové spojenie: Štátna pokladnica

Číslo účtu (IBAN): ................................................

Osoby oprávnené rokovať

- vo veciach Zmluvy: Mgr. Martin Daniš, riaditeľ odboru verejného obstarávania a investícii Úradu BBSK,

tel. č.: 048/432 56 45, 0910 847 019, e-mail: martin.danis@bbsk.sk

JUDr. Jakub Izák, odborný referent pre riadenie zmluvnej agendy odboru verejného obstarávania a investícií (OVOI) Úradu BBSK,

tel. č.: 048/432 55 21, e-mail: jakub.izak@bbsk.sk

- v technických (realizačných)

veciach: Ing. Matúš Kutlák, odborný referent pre investície OVOI Úradu BBSK,

tel. č.: 048/432 51 64, 0910 847 017, e-mail: matus.kutlak@bbsk.sk, podatelna@bbsk.sk

Ing. Romana Trnková, riaditeľka školy, Stredná priemyselná škola dopravná, Sokolská 911/94, 960 01 Zvolen, IČO: 00215589,

tel. č.: 045/533 30 97, 0911 046 293, e-mail: trnkova@dopravnazv.sk

(ďalej ako „**Objednávateľ**“v príslušnom gramatickom tvare)

a

**Zhotoviteľ/Mandatár:**

**Obchodné meno:**

Sídlo:

Zapísaný v:

Štatutárny orgán:

IČO:

DIČ:

IČ DPH :

Bankové spojenie:

Číslo účtu (IBAN):

Osoby oprávnené rokovať

- vo veciach Zmluvy:

- v technických (realizačných) veciach:

Telefón:

E-mail:

(ďalej len ako „**Zhotoviteľ**“ v príslušnom gramatickom tvare a spolu s Objednávateľom ďalej len ako„**Zmluvné strany**“ v príslušnom gramatickom tvare)

**PREAMBULA**

Zmluva sa rozdeľuje na nasledovné samostatné časti:

**Časť 1**, predmetom ktorej je úprava zmluvných podmienok týkajúcich sa vypracovania dokumentácie na stavebné povolenie s podrobnosťou dokumentácie na realizáciu stavby (ďalej aj ako „**DSP s DRS**“) podľa § 536 a nasl. Obchodného zákonníka,

**Časť 2**, predmetom ktorej je úprava zmluvných podmienok týkajúcich sa výkonu inžinierskej činnosti (ďalej aj ako „**IČ**“) podľa § 566 a nasl. Obchodného zákonníka,

**Časť 3**,predmetom ktorej je úprava zmluvných podmienok týkajúcich sa výkonu odborného autorského dohľadu (ďalej aj ako „**AD**“) podľa § 566 a nasl. Obchodného zákonníka,

**Časť 4**,predmetom ktorej sú ustanovenia spoločné pre všetky časti tejto Zmluvy. Za účelom vylúčenia pochybností týmto Zmluvné strany deklarujú, že ustanovenia časti 4 Zmluvy sa v plnom rozsahu vzťahujú na práva a povinnosti Zmluvných strán súvisiace s vykonaním Diela definovaného v časti 1 Zmluvy ako aj na práva a povinnosti Zmluvných strán pri vykonávaní inžinierskej činnosti podľa časti 2 Zmluvy a odborného autorského dohľadu podľa časti 3 Zmluvy.

Stavbou sa pre účely tejto Zmluvy rozumie stavba: **Multitechnologický vzdelávací polygón v doprave a priemysle** (ďalej ako „Stavba”) v rámci projektu s názvom: Stredná priemyselná škola dopravná Zvolen - Multitechnologický vzdelávací polygón v doprave, energetike a logistike – vypracovanie projektovej dokumentácie (ďalej len ako „projekt“).

ČASŤ 1

ZMLUVNÉ PODMIENKY NA VYPRACOVANIE DOKUMENTÁCIE NA STAVEBNÉ POVOLENIE S NÁLEŽITOSŤAMI DOKUMENTÁCIE NA REALIZÁCIU STAVBY

Čl. I

Predmet Zmluvy

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 1 k Zmluve, na svoje náklady, na svoje nebezpečenstvo a podľa pokynov Objednávateľa vykonať a Objednávateľovi odovzdať Dielo vymedzené v tejto časti Zmluvy bez vád a nedorobkov a v kvalite zodpovedajúcej účelu Zmluvy.
2. Objednávateľ sa zaväzuje v rozsahu vymedzenom touto Zmluvou, za účelom riadneho splnenia záväzku Zhotoviteľa uvedeného v tejto Zmluve, poskytnúť Zhotoviteľovi nevyhnutne potrebnú súčinnosť, prevziať od Zhotoviteľa riadne a včas vykonané a odovzdané Dielo bližšie vymedzené v tejto časti Zmluvy spôsobom dohodnutým v Zmluve a zaplatiť zaň cenu dohodnutú v tejto Zmluve.

**Čl. II**

**Predmet, rozsah a obsah Diela**

1. Dielom sa na účely Zmluvy rozumie vypracovanie: Dokumentácie na stavebné povolenie s podrobnosťou dokumentácie na realizáciu Stavby s názvom Multitechnologický vzdelávací polygón v doprave a priemysle (ďalej len ako „**Dielo**“ alebo „**Dokumentácia**“).
2. Obsah a rozsah Dokumentácie je bližšie špecifikovaný nasledovne:
3. Objednávateľ požaduje vypracovať Dokumentáciu so všetkými náležitosťami v zmysle § 3 a § 9 vyhlášky č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov a v rozsahu prílohy č. 1, 2, 3 a 4 Sadzobníka pre navrhovanie ponukových cien projektových prác a inžinierskych činností UNIKA.
4. Dokumentácia musí byť vypracovaná v obsahu a rozsahu vymedzenom všetkými príslušnými platnými právnymi predpismi v SR, najmä, nie však výlučne, v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, so zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, so zákonom č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, s vyhláškou č. 324/2016 Z. z., ktorou sa mení a dopĺňa vyhláška Ministerstva dopravy, výstavby a regionálneho rozvoja SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, s vyhláškou č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, a ďalších súvisiacich vyhlášok.
5. Stavebné objekty Stavby musia byť navrhnuté v súlade s princípmi univerzálneho navrhovania podľa čl. 9 a 19 Dohovoru OSN o právach osôb so zdravotným postihnutím z 13.12.2006 a musia spĺňať požiadavky v súlade s vyhláškou č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
6. **Dokumentácia musí byť vypracovaná v zmysle projektovej štúdie** s názvom: „Multitechnologický vzdelávací polygón v doprave a priemysle“, vyhotovenej autorizovaným architektom Dr. Ing. Jánom Bušovským, VALBEK&PRODEX, spol. s r. o., so sídlom Rusovská cesta 16, 851 01 Bratislava, IČO: 17 314 569, zapísanou v Obchodnom registri Okresného súdu Bratislava I, odd.: Sro, vl. č. 465/B. Projektová štúdia tvorí Prílohu č. 3 tejto Zmluvy.
7. Zhotoviteľ bude mať k dispozícii podklad - dokumentáciu vypracovanú v roku 2019 zameranú na rekonštrukciu budovy – Zníženie energetickej náročnosti stavby.

Dokumentácia bude zahŕňať okrem iného aj:

* výkazy výmer (vyjadrenie jednotlivých stavebných a montážnych prác v merných jednotkách) + položkový rozpočet jednotlivých stavebných objektov - spracovaných pre každý stavebný objekt zvlášť a jeden rozpočet a výkaz výmer zahrňujúci všetky stavebné objekty spolu,
* posúdenie jestvujúcich, prípadne návrh nových prípojok na inžinierske siete,
* prípadný návrh spevnených plôch a potrebných parkovísk,
* prípadný návrh akumulácie a retencie dažďových vôd zo striech a spevnených plôch na priľahlom pozemku a jej opätovné využívanie,
* Stavba bude navrhnutá v nízkoenergetickom štandarde, rešpektujúca „zelené opatrenia“, t. j. adaptačné opatrenia zamerané na zníženie nepriaznivých dôsledkov zmeny klímy,
* tepelnotechnický posudok vypracovaný v súlade zo zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov.

1. Zhotoviteľ je povinný vypracovať Dokumentáciu podľa podkladov, pokynov a požiadaviek Objednávateľa.
2. Zhotoviteľ sa zaväzuje vypracovať Dokumentáciu s projektovým energetickým hodnotením v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, § 3 a § 9 vyhlášky č. 453/2000 Z. z., ktorou sa vykonávajú niektoré ustanovenia stavebného zákona, a v zmysle ďalších súvisiacich vyhlášok.
3. Zhotoviteľ sa zaväzuje, že súčasťou Dokumentácie bude Projektové hodnotenie energetickej hospodárnosti budov a Odborný výpočet predpokladaných energetických úspor podpísaný oprávnenou osobou porovnaním stavu pred a po realizácii Stavby v rozsahu potrebnom na preukázanie splnenia podmienky na úsporu energie vypracovaných odborne spôsobilou osobou v súlade so zákonom č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov a príslušných všeobecne záväzných právnych predpisov.
4. Zhotoviteľ sa zaväzuje, že Dokumentácia bude spracovaná v súlade s vyhláškou č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, t. j. globálny ukazovateľ musí byť lepší (teda menší) ako horná hranica energetickej triedy A0. Ak nie je splnenie minimálnych požiadaviek na primárnu energiu (globálny ukazovateľ) pri významne obnovovanej budove technicky, funkčne a ekonomicky uskutočniteľné (§ 4 ods. 13 a § 5 ods. 3 a ods. 4 vyhlášky č. 364/2012 Z. z.), bude táto skutočnosť odôvodnená odborne spôsobilou osobou pre energetickú certifikáciu budov.
5. Zhotoviteľ je povinný zhotoviť Dokumentáciu podľa technických noriem STN, STN EN a ISO platných v čase zhotovenia Diela. Zhotoviteľ sa zaväzuje, že Dokumentácia bude vypracovaná a potvrdená autorizovaným architektom alebo stavebným inžinierom v zmysle zákona Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Zhotoviteľ zodpovedá Objednávateľovi za všetky nepresnosti, rozdiely, odchýlky a iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmer).
6. Dokumentáciu je Zhotoviteľ povinný spracovať v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a vVyhlášky č. 453/2000 Z. z., ktorou sa vykonávajú niektoré ustanovenia stavebného zákona v znení neskorších predpisov.
7. Súčasťou Dokumentácie bude fotodokumentácia pôvodného stavu.
8. Zhotoviteľ je povinný pri vypracovaní Diela postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (neuvádzať v Dokumentácii ani výkaze výmer konkrétne názvy stavebných výrobkov).
9. Predmetom plnenia podľa tejto Zmluvy nie sú:

* zhotovenie výrobnej dokumentácie (konštrukčné, dielenské a montážne výkresy, výkresy pomocných konštrukcií, stavebných a montážnych zariadení, debnenia, tvaru výstuže prefabrikovaných prvkov, výpočty prefabrikátov, podrobné vytyčovacie výkresy stavby),
* zhotovenie dokumentácie dočasných stavieb zariadenia staveniska,
* priebežné vypracúvanie kontrolných zostáv nákladov stavby v členení na jednotlivé stavebné objekty a prevádzkové súbory.

1. Zhotoviteľ je povinný kedykoľvek na žiadosť Objednávateľa (ako verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (Dokumentácie) ako súťažného podkladu vo verejnom obstarávaní vyhlásenom na realizáciu Stavby, ak takáto situácia v procese verejného obstarávania nastane.
2. Zhotoviteľ je povinný aktualizovať projektovú dokumentáciu v častiach výkaz výmer a položkový rozpočet v rozsahu, v akom boli predložené vo vypracovanej projektovej dokumentácii, na požiadanie Objednávateľa pre potrebu predloženia rozpočtu Stavby aktuálneho k danému termínu do žiadosti o nenávratný finančný príspevok (ďalej len ako „**NFP**“), ktorá bude zahŕňať stavebné práce podľa tejto projektovej dokumentácie, pričom táto žiadosť o NFP bude pripravovaná na základe vyhlásenej výzvy na predkladanie žiadostí o nenávratný finančný príspevok. Zhotoviteľ je povinný aktualizovať dokumentáciu v častiach výkaz výmer a položkový rozpočet v rozsahu, ako boli predložené vo vypracovanej projektovej dokumentácii, na požiadanie Objednávateľa pre potrebu predloženia aktuálneho rozpočtu Stavby do verejného obstarávania na obstaranie stavebných prác v zmysle tejto projektovej dokumentácie.

Čl. III

Podklady a súčinnosť Zmluvných strán

1. Objednávateľ je povinný poskytnúť Zhotoviteľovi nevyhnutné spolupôsobenie spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u Objednávateľa a ktorých potreba odovzdania vznikne v priebehu plnenia Zmluvy. Objednávateľ je povinný umožniť Zhotoviteľovi, resp. Zhotoviteľom povereným osobám, obhliadku existujúceho stavu súvisiacich stavebných objektov kedykoľvek, ak o to Zhotoviteľ požiada v priebehu vykonávania činností podľa tejto Zmluvy. V prípade, že Zhotoviteľ požiada Objednávateľa o spolupôsobenie písomne formou e-mailu, Objednávateľ je povinný ho poskytnúť do dvoch (2) pracovných dní od doručenia žiadosti. V prípade omeškania spolupôsobenia sa predlžuje termín dodania Diela/Dokumentácie o čas omeškania.
2. Zhotoviteľ je povinný pri vykonávaní Diela spolupracovať s Objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy, a ich požiadavky, resp. pripomienky zapracovať do Diela/zohľadniť v Diele.
3. Vstupné pracovné rokovanie dohodnú Zmluvné strany tak, aby sa konalo najneskôr do piatich (5) pracovných dní odo dňa nadobudnutia účinnosti Zmluvy.
4. Zhotoviteľ je povinný podľa požiadaviek Objednávateľa, minimálne však jedenkrát (1x) v kalendárnom mesiaci, zúčastniť sa pracovného rokovania v sídle Objednávateľa alebo v sídle školy: Stredná priemyselná škola dopravná, Sokolská 911/94, 960 01 Zvolen, IČO: 00215589 (na účely tejto Zmluvy aj ako „**škola**“) za nevyhnutnej účasti na to oprávnenej osoby za Objednávateľa. Počas pracovných rokovaní je Zhotoviteľ povinný informovať Objednávateľa o stave rozpracovanosti Diela. Zhotoviteľ je povinný predkladať na pracovné rokovania rozpracovanú Dokumentáciu s prílohami za účelom ich prerokovania a odsúhlasenia Objednávateľom. Pripomienky Objednávateľa z pracovného rokovania sú po ich prerokovaní záväzným pokynom Objednávateľa pre Zhotoviteľa. Z pracovného rokovania Zhotoviteľ vyhotoví zápis, ktorého rovnopis obdrží každá Zmluvná strana. V zápise sa najmä presne uvedú všetky pripomienky Objednávateľa. Ak má Objednávateľ pripomienky k zneniu zápisu, tieto Zhotoviteľ zapracuje.

**Čl. IV**

**Miesto, čas a spôsob plnenia**

1. Zhotoviteľ sa zaväzuje, že riadne zhotovené (vykonané) Dielo v rozsahu podľa tejto časti Zmluvy odovzdá Objednávateľovi v sídle Objednávateľa:

Dielo:

* **DSP s DRS do sto (100) dní odo dňa nadobudnutia účinnosti tejto Zmluvy.**

1. Zhotoviteľ je povinný odovzdať Dokumentáciu **v tlačenej forme, v elektronickej forme v needitovateľnej verzii (.pdf), v elektronickej forme v editovateľnej verzii (.doc, .dwg, .dgn, .xls**). Dokumentácia v elektronickej forme musí zodpovedať identickému členeniu ako Dokumentácia v tlačenej forme.
2. Zhotoviteľ je povinný odovzdať Dokumentáciu v tlačenej forme v **dvoch** **(2)** vyhotoveniach a v elektronickej forme po jednom (1) vyhotovení v editovateľnej aj needitovateľnej verzii na jednom **(1) USB nosiči**.
3. Zhotoviteľ je povinný po vykonaní IČ v zmysle časti 2 tejto Zmluvy odovzdať Dokumentáciu v tlačenej forme v počte **šesť** **(6)** vyhotovení (z toho 1x overená stavebným úradom) a v elektronickej forme po jednom (1) vyhotovení v editovateľnej aj needitovateľnej verzii na jednom **(1) USB nosiči** so zapracovaním všetkých pripomienok a vyjadrení dotknutých orgánov v územnom a stavebnom konaní.
4. Zhotoviteľ je pri odovzdaní Diela povinný predložiť aj doklady týkajúce sa predbežného prerokovania Dokumentácie s dotknutými orgánmi, ktorých stanovisko je nevyhnutné na riadne skončenie výkonu IČ podľa časti 2 tejto Zmluvy (ďalej len ,,**Dotknutý orgán**“ alebo „**Dotknuté orgány**“). V prípade, ak Zhotoviteľ z akéhokoľvek dôvodu nepredloží výsledok predbežného prerokovania Dokumentácie s Dotknutými orgánmi, Dokumentácia sa nepovažuje za úplnú a Objednávateľ nie je povinný takto zhotovené Dielo prevziať.
5. V prípade, ak Dotknutý orgán odmietne vydať k Dokumentácii stanovisko, Zhotoviteľ je za účelom preukázania predbežného prerokovania Dokumentácie s Dotknutými orgánmi oprávnený predložiť Objednávateľovi v primeranej lehote žiadosť o predbežné prerokovanie s Dotknutým orgánom spolu s odôvodnením jej odmietnutia zo strany Dotknutého orgánu v písomnej forme. Takto predložené dokumenty sa považujú za splnenie povinnosti Zhotoviteľa podľa ods. 5 tohto článku Zmluvy.

**Čl. V**

**Cena Diela, platobné a fakturačné podmienky**

1. Cena Diela je stanovená podľa zákona č. 18/1996 Z. z. o cenách v znení neskorších predpisov, vyhlášky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov**.** Cena Diela sa považuje **za cenu maximálnu** a platnú počas celej doby trvania Zmluvy, sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vyhotovenia Diela v tlačenej i elektronickej podobe, vrátane ceny za práce Zhotoviteľa, ktoré budú spočívať v nepodstatnej zmene Diela na základe pokynov príslušného stavebného úradu v stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou Zhotoviteľa.
2. **Cena Diela/Cena za vyhotovenie Dokumentácie** podľa tejto časti Zmluvyje celkom:

Cena bez DPH: Eur

DPH 20 %: Eur

**Cena s DPH: Eur**

**(slovom: Eur s DPH)**

1. Zhotoviteľ vyhotoví prvú faktúru v súlade s týmto článkom, a to v lehote najneskôr do pätnásť (15) dní odo dňa podpísania preberacieho protokolu oboma Zmluvnými stranami, pričom výška fakturovanej sumy bude predstavovať 70 % celkovej ceny Diela (ďalej len ,,**Faktúra č. 1**“). Zvyšná časť ceny Diela predstavujúca 30 % z celkovej ceny Diela, bude Zhotoviteľom fakturovaná po ukončení prác na Diele podľa časti 2 Čl. V tejto Zmluvy (ďalej len ,,**Faktúra č. 2**“).
2. Faktúra musí obsahovať všetky náležitosti v zmysle platnej legislatívy, najmä zákona č. 431/2002 Z. z. o účtovníctve v platnom znení a zákona č. 222/2004 Z. z. o DPH v platnom znení, pričom musí obsahovať najmä nasledovné údaje:
3. označenie Objednávateľa a Zhotoviteľa, peňažný ústav, číslo účtu,
4. IČO, DIČ, IČ DPH Zhotoviteľa a IČO, DIČ, IČ DPH Objednávateľa,
5. názov predmetu plnenia, jednotkové množstvo, jednotkovú cenu bez DPH, množstvo, cenu bez DPH, DPH, cenu s DPH,
6. číslo tejto Zmluvy a deň jej uzatvorenia,
7. celková fakturovaná suma (s DPH).

Zhotoviteľ doplní do faktúry aj nasledovné informácie:

Názov projektu: Stredná priemyselná škola dopravná Zvolen - Multitechnologický vzdelávací polygón v doprave, energetike a logistike – vypracovanie projektovej dokumentácie

Kód projektu v ITMS2014+: NFP302070BZT2 (upraví sa po schválení projektu)

Kód výzvy: IROP-PO7-SC76-2021-80

Číslo zmluvy o poskytnutí NFP: uvedie sa po schválení projektu

Operačný program: Integrovaný regionálny operačný program

Prioritná os: 7 – REACT-EÚ

**Čl. VI**

**Sankcie**

1. V prípade omeškania Zhotoviteľa s odovzdaním Diela v termíne podľa tejto časti Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 0,5 % z Ceny za Dokumentáciu/Ceny Diela bez DPH za každý čo i len začatý deň omeškania a Zhotoviteľ sa zaväzuje túto zmluvnú pokutu Objednávateľovi zaplatiť.

.

ČASŤ 2

ZMLUVNÉ PODMIENKY VÝKONU INŽINIERSKEJ ČINNOSTI

Čl. I

Predmet Zmluvy

1. Zhotoviteľ sa zaväzuje pre Objednávateľa v jeho mene, na jeho účet a za dojednanú cenu uvedenú v tejto časti Zmluvy, vykonať IČ špecifikovanú v tejto časti Zmluvy. Objednávateľ sa zaväzuje zaplatiť Zhotoviteľovi za takéto vykonanie IČ cenu uvedenú v tejto časti Zmluvy.

Čl. II

Predmet, rozsah a obsah IČ

1. Zhotoviteľ sa zaväzuje, že bude pre Objednávateľa v rozsahu a za podmienok dohodnutých v tejto Zmluve vykonávať IČ s náležitou odbornou starostlivosťou, v rámci ktorej je Zhotoviteľ povinný vykonať:
2. komplexné služby v rozsahu platnej legislatívy v SR, vrátane zabezpečenia zapracovania stanovísk Dotknutých orgánov do Dokumentácie, dohodnutie riešení a postupov s Objednávateľom, dodávateľom stavebných prác na Stavbe a Dotknutými orgánmi štátnej správy a samosprávy, zabezpečenie ostatných vstupov potrebných pre spracovanie Dokumentácie. Súčasťou IČ podľa tejto Zmluvy bude aj vybavenie právoplatného stavebného povolenia Stavby spolu s vyjadreniami všetkých Dotknutých orgánov, a v prípade potreby aj iného povolenia/rozhodnutia potrebného pre Stavbu;
3. posúdenie Dokumentácie zo strany štátom založenej obchodnej spoločnosti pôsobiacej v oblasti posudzovania bezpečnosti technických zariadení, a to: Technická inšpekcia, a.s., Trnavská cesta 56, 821 01 Bratislava, IČO: 36 653 004;
4. zapracovanie podnetov zo strany Dotknutých orgánov do Dokumentácie, ktoré boli zo strany Dotknutých orgánov deklarované v jednotlivých stanoviskách;
5. zabezpečenie dokladu preukazujúceho, že stavebný projekt je oprávnený z hľadiska plnenia požiadaviek v oblasti posudzovania vplyvov na životné prostredie (v zmysle podmienok IROP) a doklad preukazujúci oprávnenosť z hľadiska súladu s požiadavkami v oblasti dopadu plánov a projektov na územia patriace do európskej sústavy chránených území NATURA 2000 (v zmysle podmienok IROP).

Pod IČ sa v zmysle tejto Zmluvy rozumie aj príslušná dokumentácia, ktorá má byť výsledkom vyššie uvedených činností z predchádzajúcich bodov tohto ust. čl. II ods. 1 tejto časti Zmluvy.

1. Objednávateľ si vyhradzuje právo vopred odsúhlasiť zahájenie jednotlivých činností IČ.

Čl. III

Súčinnosť Zmluvných strán

1. Zhotoviteľ bude bezodkladne písomne, najmä prostredníctvom elektronickej pošty, informovať Objednávateľa o priebehu vykonávania IČ na jeho požiadanie, a to na e-mailovú adresu Objednávateľa uvedenú v záhlaví tejto Zmluvy (ak je uvedených viac e-mailových adries, tak na všetky uvedené e-mailové adresy).

Čl. IV

Čas a spôsob výkonu IČ

1. Zhotoviteľ sa zaväzuje vykonať pre Objednávateľa IČ podľa tejto časti Zmluvy nasledovne:

Inžinierska činnosť:

* **do 120 kalendárnych dní odo dňa protokolárneho odovzdania Dokumentácie.**

1. Zhotoviteľ je povinný pri výkone IČ dodržiavať všetky príslušné právne a technické predpisy SR ako aj EÚ vzťahujúce sa na vykonávanie jeho povinností vyplývajúcich z tejto Zmluvy.

**Čl. V**

**Cena za IČ, platobné a fakturačné podmienky**

1. Cena za IČ je stanovená podľa zákona č. 18/1996 Z. z. o cenách v znení neskorších predpisov, vyhlášky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania IČ.
2. **Cena za IČ je** **celkom:**

Cena bez DPH: Eur

DPH 20 %: Eur

**Cena s DPH: Eur**

**(slovom: Eur s DPH)**

1. Zhotoviteľ vyhotoví faktúru v súlade s týmto článkom, a to v lehote najneskôr do pätnásť (15) dní odo dňa podpísania preberacieho protokolu podpísaného oboma Zmluvnými stranami, pričom výška fakturovanej sumy bude predstavovať 100 % celkovej ceny za IČ (ďalej len ,,**Faktúra č. 3**“). Zároveň je Zhotoviteľ po podpísaní preberacieho protokolu podľa tohto odseku Zmluvy oprávnený vystaviť aj Faktúru č. 2, v súlade s Čl. V časti 1 Zmluvy.
2. Podpísaniu preberacieho protokolu predchádza záverečné prerokovanie, na ktorom Zhotoviteľ predloží Objednávateľovi právoplatné rozhodnutie – Stavebné povolenie Stavby, ktoré je výsledkom IČ podľa tejto Zmluvy.
3. Faktúra musí obsahovať všetky náležitosti v zmysle platnej legislatívy, najmä zákona č. 431/2002 Z. z. o účtovníctve v platnom znení a zákona č. 222/2004 Z. z. o DPH v platnom znení, pričom musí obsahovať najmä nasledovné údaje:
4. označenie Objednávateľa a Zhotoviteľa, peňažný ústav, číslo účtu,
5. IČO, DIČ, IČ DPH Zhotoviteľa a IČO, DIČ, IČ DPH Objednávateľa,
6. názov predmetu plnenia, jednotkové množstvo, jednotkovú cenu bez DPH, množstvo, cenu bez DPH, DPH, cenu s DPH,
7. číslo tejto Zmluvy a deň jej uzatvorenia,
8. celková fakturovaná suma (s DPH).

Zhotoviteľ doplní do faktúry aj nasledovné informácie:

Názov projektu: Stredná priemyselná škola dopravná Zvolen - Multitechnologický vzdelávací polygón v doprave, energetike a logistike – vypracovanie projektovej dokumentácie

Kód projektu v ITMS2014+: NFP302070BZT2 (upraví sa po schválení projektu)

Kód výzvy: IROP-PO7-SC76-2021-80

Číslo zmluvy o poskytnutí NFP: uvedie sa po schválení projektu

Operačný program: Integrovaný regionálny operačný program

Prioritná os: 7 – REACT-EÚ

**Čl. VI**

**Sankcie**

* + - 1. V prípade omeškania Zhotoviteľa s vykonaním IČv termíne podľa tejto časti Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 100 (sto) Eur za každý čo i len začatý deň omeškania s plnením tejto povinnosti Zhotoviteľa, a to s výnimkou prípadu, ak toto omeškanie bolo spôsobené treťou osobou zúčastnenou pri realizácii IČ nezávisle od vôle Zhotoviteľa, prípadne zo strany ktoréhokoľvek správneho orgánu v rámci riešenia, posudzovania veci zahŕňajúcej IČv zmysle tejto Zmluvy v prípadoch, kedy Zhotoviteľ mal splnené všetky požiadavky dotknutého správneho orgánu, pričom tento aj napriek tomu vo veci riadne a včas nekonal. Zhotoviteľ sa zaväzuje túto zmluvnú pokutu Objednávateľovi zaplatiť.

ČASŤ 3

ZMLUVNÉ PODMIENKY VÝKONU ODBORNÉHO AUTORSKÉHO DOHĽADU

Čl. I

Predmet Zmluvy

1. Zhotoviteľ sa zaväzuje pre Objednávateľa v jeho mene a na jeho účet, v súlade s pokynmi a požiadavkami Objednávateľa a za dojednanú cenu uvedenú v tejto časti Zmluvy, vykonať činnosť AD špecifikovanú v tejto časti Zmluvy. Objednávateľ sa zaväzuje zaplatiť Zhotoviteľovi za takéto vykonanie činnosti AD cenu uvedenú v tejto časti Zmluvy.

**Čl. II**

**Predmet, rozsah a obsah činnosti AD**

1. Zhotoviteľ sa zaväzuje, že bude pre Objednávateľa v rozsahu a za podmienok dohodnutých v tejto Zmluve, vykonávať AD s náležitou odbornou starostlivosťou, v rámci ktorej je Zhotoviteľ povinný plniť nasledovné činnosti:
   1. zúčastniť sa na odovzdaní staveniska stavebnému dozoru a dodávateľovi stavebných prác na Stavbe,
   2. sledovať postup výstavby z technického a technologického hľadiska a kontrolovať dodržiavanie podmienok stanovených v Dokumentácii k Stavbe, vo všeobecne záväzných právnych predpisoch a technických normách,
   3. vyjadrovať sa k návrhom dodávateľa stavebných prác na Stavbe na zmeny Dokumentácie z technického i technologického hľadiska a zúčastňovať sa konaní o zmene Stavby pred dokončením,
   4. vyjadrovať sa k požiadavkám dodávateľa stavebných prác na Stavbe na tzv. naviac práce, t. j. práce nad rozsah stavebných prác vyplývajúcich z Dokumentácie,
   5. zúčastniť sa na operatívnych a kontrolných dňoch Stavby,
   6. zúčastniť sa na odovzdaní a prevzatí dokončenej Stavby alebo jej časti, v súlade s dohodnutými alebo všeobecne záväznými právnymi predpismi,
   7. na požiadanie Objednávateľa alebo z podmienok vyplývajúcich zo spracovanej a schválenej Dokumentácie, zúčastniť sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých stavebných objektov Stavby,
   8. na základe zistených skutočností vyjadrovať sa k prípadným zmenám stavebných a technologických postupov na Stavbe,
   9. na výzvu stavebného dozoru je povinný sa dostaviť na Stavbu do troch (3) dní, v mimoriadnych prípadoch do 24 hodín od doručenia takejto výzvy stavebného dozoru,
   10. v prípade zložitých riešení a v prípade potreby stanoviska jednotlivých špecialistov AD je povinný dodať svoje stanovisko v dohodnutom termíne objektívne stanovenom podľa zložitosti riešení,
   11. v prípade potreby predkladať stanoviská a vysvetľovať problémy spojené s nejasnosťami vyplývajúcimi z vyhotovenej Dokumentácie,
   12. v prípade, že skutkový stav zistený na stavenisku nezodpovedá predpokladom v Dokumentácii, navrhovať technické riešenie vyvolanej zmeny vrátane komplexného projekčného spracovania zmeny technického riešenia do Dokumentácie,
   13. zaujať stanovisko s vysvetlením a návrhom riešenia k prípadným skrytým vadám Stavby,
   14. zabezpečiť vypracovanie záverečnej správy AD o priebehu Stavby.

Čl. III

Podklady a súčinnosť Zmluvných strán

1. Podkladmi pre výkon AD podľa tejto Zmluvy sú:

* časový harmonogram stavebných prác doručený dodávateľom stavebných prác na Stavbe ku dňu odovzdania a prevzatia staveniska.

1. Objednávateľ zabezpečí Zhotoviteľovi pre jeho výkon AD primerané organizačno-technické predpoklady, najmä zabezpečí prístup k stavebnému denníku Stavby každodenne počas celej pracovnej doby.
2. Objednávateľ bude pravidelne, včas a bez odkladov oboznamovať Zhotoviteľa so všetkými skutočnosťami a okolnosťami, ktoré môžu ovplyvňovať jeho výkon AD.
3. Požiadavky dodávateľa stavebných prác na Stavbe na výkon AD si Objednávateľ bude zásadne nárokovať prostredníctvom oprávneného zamestnanca Objednávateľa - ako osoby oprávnenej rokovať vo veciach technických za Objednávateľa.
4. Objednávateľ sa zaväzuje, že počas plnenia predmetu Zmluvy poskytne Zhotoviteľovi v nevyhnutne potrebnom rozsahu spolupôsobenie, spočívajúce najmä v odovzdaní doplňujúcich údajov, spresnení podkladov, vyjadrení a stanovísk, ktoré sa nachádzajú u Objednávateľa a ktorých potreba vznikne v priebehu plnenia tejto Zmluvy. Toto spolupôsobenie poskytne Zhotoviteľovi najneskôr do troch (3) dní od jeho preukázateľného vyžiadania. V osobitných prípadoch je možné obojstranne dohodnúť individuálny termín spolupôsobenia.
5. Za právnu a vecnú správnosť podkladov poskytnutých Zhotoviteľovi zo strany Objednávateľa zodpovedá Objednávateľ.
6. Za technickú správnosť a vhodnosť podkladov, ktoré poskytne Objednávateľ Zhotoviteľovi nesie zodpovednosť Objednávateľ. Za správnosť a vhodnosť ostatných podkladov (získaných od tretích osôb) nesie zodpovednosť subjekt, ktorý ich Zhotoviteľovi poskytol. Povinnosťou Zhotoviteľa je upozorniť Objednávateľa alebo ten subjekt, ktorý poskytol podklady, na nesprávnosť alebo nevhodnosť dodaných podkladov v lehote najneskôr do piatich (5) dní odo dňa ich doručenia.
7. Zhotoviteľ zodpovedá za škodu na veciach prevzatých od Objednávateľa na výkon AD a na veciach prevzatých od tretích osôb, ibaže túto škodu nemohol odvrátiť ani pri vynaložení odbornej starostlivosti.
8. Rozhodnutia z výkonu AD sa budú zaznamenávať bez zbytočného odkladu do stavebného denníka alebo listom adresovaným Objednávateľovi.
9. Čas nevyhnutný na výkon AD (t. j. skutočný počet hodín potrebný na výkon činnosti podľa Zmluvy) potvrdí osoba oprávnená rokovať vo veciach technických za Objednávateľa.
10. AD bude vykonávať Zhotoviteľ (odborne spôsobilá osoba) osobne, prípadne Zmluvnými stranami prizvaní špecialisti, ktorých prizvanie musí vopred písomne odsúhlasiť Objednávateľ. Ich činnosť bude koordinovať osoba oprávnená rokovať vo veciach technických za Objednávateľa a Zhotoviteľ. Zhotoviteľ vyhlasuje, že má oprávnenie na vykonávanie činností vyplývajúcich z výkonu AD, ku ktorým sa zaviazal na základe tejto časti Zmluvy. V prípade zložitých riešení a v prípade potreby účasti špecialistov, Zhotoviteľ dodá Objednávateľovi svoje stanovisko v termíne, ktorý bude dohodnutý podľa rozsahu riešeného problému, inak bez zbytočného odkladu.
11. V prípade porušenia povinnosti Zhotoviteľa vykonávať činnosti AD osobne alebo v prípade porušenia povinnosti žiadať predchádzajúci súhlas od Objednávateľa s prizvaním špecialistov, Zhotoviteľ zodpovedá Objednávateľovi za škodu tým spôsobenú.

**Čl. IV**

**Čas a spôsob výkonu AD**

1. Zhotoviteľ je povinný začať vykonávať činnosť AD**dňom odovzdania staveniska a jeho prevzatia zo strany dodávateľa stavebných prác na Stavbe**. Činnosť ADbude ukončená **dňom nadobudnutia právoplatnosti kolaudačného rozhodnutia pre Stavbu, resp. dňom** **odstránenia poslednej vady a nedorobku na Stavbe.** Výkon AD je podmienený nadobudnutím účinnosti zmluvy o dielo na realizáciu stavebných prác na Stavbe medzi Objednávateľom a dodávateľom stavebných prác na Stavbe.
2. Predpokladaná dĺžka výkonu činnosti ADna Stavbe je v predpokladanej lehote výstavby najmenej: **12 mesiacov.**
3. Zhotoviteľ je povinný začať vykonávať činnosť ADodo dňa uvedeného v písomnom oznámení Objednávateľa o začatí stavebných prác na Stavbe, ktoré sa Objednávateľ zaväzuje zaslať doporučenou poštovou zásielkou adresovanou do sídla Zhotoviteľa najneskôr sedem(7) dnípred začatím stavebných prác na Stavbe.
4. Stavebné práce na Stavbe sa na účely tejto Zmluvy považujú za skončené dňom nadobudnutia právoplatnosti kolaudačného rozhodnutia pre Stavbu.
5. Zhotoviteľ je povinný pri výkone ADdodržiavať všetky príslušné právne a technické predpisy vzťahujúce sa na vykonávanie jeho povinností vyplývajúcich z tejto Zmluvy.
6. Za výkon ADsa považuje aj:
7. účasť na kontrolných dňoch, z ktorých Zhotoviteľ vždy vyhotoví zápis o výkone AD,
8. vykonanie zmien v Dokumentácii, ktoré sa vopred nedali predvídať.

**Čl. V**

**Cena za AD, platobné a fakturačné podmienky**

1. Cena za AD je stanovená podľa zákona č. 18/1996 Z. z. o cenách v znení neskorších predpisov, vyhlášky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania činnosti odborného autorského dohľadu.
2. **Cena za AD predstavuje maximálne:**

Cena bez DPH: Eur

DPH 20 %: Eur

**Cena s DPH: Eur**

**(slovom: Eur s DPH)**

1. Maximálny rozsah výkonu AD predstavuje **80 hodín.**
2. Zmluvné strany sa dohodli, že cenu za AD podľa tejto Zmluvy Objednávateľ uhradí Zhotoviteľovi jednou faktúrou, ktorú Zhotoviteľ vystaví po odsúhlasení súpisu vykonaných prác o výkone AD na Stavbe a počtom hodín potvrdených osobou oprávnenou rokovať za Objednávateľa vo veciach technických v súlade s ods. 5 tohto článku tejto časti Zmluvy (ďalej len ,,**Faktúra č. 4**“).
3. Skutočný výkon AD bude podložený kópiami zápisov o výkone AD na Stavbe a počtom hodín potvrdených osobou oprávnenou rokovať za Objednávateľa vo veciach technických.
4. V prípade, že dôjde k predčasnému ukončeniu Stavby, bude Zhotoviteľ fakturovať Objednávateľovi práce, ktoré boli rozpracované ku dňu jej ukončenia, vo výške vzájomne dohodnutého rozsahu vykonaných činností AD, a to podielom z dohodnutej maximálnej celkovej ceny za výkon AD podľa tejto časti Zmluvy, a to pre jednotlivé činnosti AD vyplývajúce z predmetu Zmluvy uvedené v tejto časti Zmluvy.

**Čl. VI**

**Sankcie**

1. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu za neospravedlnenú neúčasť Zhotoviteľa ako ADna kontrolných dňoch Stavby vo výške 100 (sto) Eur za každý kontrolný deň, na ktorom sa nezúčastní, ak písomnú pozvánku dostal minimálne 3 pracovné dni pred konaním kontrolného dňa.
2. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu vo výške 300 (tristo) Eur za každé nevyriešenie technického problému Stavby, ktorého riešenie patrí do pôsobnosti odborného autorského dohľadu podľa tejto Zmluvy a/alebo za každé nesplnenie inej povinnosti Zhotoviteľa ako ADvyplývajúcej mu z tejto Zmluvy.
3. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu vo výške 300 (tristo) Eur za každú neospravedlnenú neúčasť Zhotoviteľa ako ADna odovzdaní a prevzatí Stavby alebo jej časti, vrátane dohodnutých alebo všeobecne záväznými právnymi predpismi stanovených skúšok, ak bol vyrozumený o tom minimálne 3 pracovné dni vopred.
4. Ospravedlnenou neúčasťou Zhotoviteľa sa na účely tejto Zmluvy rozumie každé preukázateľné oznámenie Zhotoviteľa o jeho neúčasti, ktoré Zhotoviteľ doručí Objednávateľovi aspoň 2 dni vopred (napr. písomne/e-mailom na adresy uvedené v tejto Zmluve).

**ČASŤ 4**

**SPOLOČNÉ ZMLUVNÉ PODMIENKY**

**Čl. I**

**Všeobecné ustanovenia**

1. Táto Zmluva sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**zákon o verejnom obstarávaní**“) s predmetom zákazky: **vypracovanie dokumentácie na stavebné povolenie s podrobnosťou dokumentácie na realizáciu stavby, uskutočnenie inžinierskej činnosti a odborného autorského dohľadu** (ďalej len ako „**verejné obstarávanie**“).
2. Predmet Zmluvy bude spolufinancovaný z NFP poskytovaného zo zdrojov Európskeho fondu regionálneho rozvoja REACT-EÚ v rámci Integrovaného regionálneho operačného programu:
3. Prioritná os: 7 – REACT EÚ
4. Investičná priorita: 7.1 – Podpora nápravy dôsledkov krízy v kontexte pandémie COVID-19 a príprava zelenej, digitálnej a odolnej obnovy hospodárstva
5. Špecifický cieľ: 7.6 - Predprojektová príprava
6. Kód výzvy: IROP-PO7-SC76-2021-80
7. Názov projektu: Stredná priemyselná škola dopravná Zvolen - Multitechnologický vzdelávací polygón v doprave, energetike a logistike – vypracovanie projektovej dokumentácie
8. Kód žiadosti o NFP: NFP302070BZT2
9. Objednávateľ na základe uplatnenia stanovených kritérií na vyhodnotenie ponúk prijal Zhotoviteľom predloženú ponuku (ďalej len ako „**Ponuka**“) a vyhodnotil ju ako najvýhodnejšiu. Ponuka Zhotoviteľa tvorí neoddeliteľnú prílohu č. 1 tejto Zmluvy.
10. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke na vykonanie Diela, Inžinierskej činnosti a odborného autorského dohľadu, ktoré sú všetky tri špecifikované v tejto Zmluve v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie (na účely tejto Zmluvy aj ako „**SR**“ a „**EÚ**“), spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o RPVS**“) a je oprávnený túto Zmluvu uzavrieť a naplniť účel Zmluvy.
11. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy SR a EÚ vzťahujúce sa na verejné obstarávanie a na vykonanie diela podľa tejto Zmluvy, a to najmä, nie však výlučne, predpisy a normy v platnom znení vymenované v Zmluve.
12. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, výkonom IČ a AD podľa tejto Zmluvy, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela, vykonanie IČ a AD podľa tejto Zmluvy ako celku a všetkých do úvahy prichádzajúcich nákladov na takéto materiály, práce a služby a nákladov spojených s plnením povinností podľa Zmluvy a tieto starostlivo zahrnul do ceny za Dielo, ceny za IČ a ceny za AD dohodnutých touto Zmluvou.
13. Nevyhnutným predpokladom k plneniu podľa tejto Zmluvy je platná a účinná zmluva o poskytnutí NFP, uzavretá medzi poskytovateľom pomoci, ktorým je **Ministerstvo investícií, regionálneho rozvoja a informatizácie Slovenskej republiky** (ďalej „**poskytovateľ NFP**“), a prijímateľom pomoci, ktorým je Objednávateľ, a to na základe jeho žiadosti o NFP .
14. Realizácia Diela, výkon IČ a AD podľa tejto Zmluvy bude spolufinancovaná z NFP, ktorého podmienky čerpania sú upravené v zmluve o poskytnutí NFP uzatvorenej medzi Objednávateľom a poskytovateľom NFP v rámci Integrovaného regionálneho operačného programu.
15. Zhotoviteľ berie na vedomie, že predmet tejto Zmluvy bude financovaný zo štrukturálnych fondov Európskej únie na základe zmluvy o poskytnutí NFP uzavretej medzi Objednávateľom a poskytovateľom NFP.

**Čl. II**

**Odovzdávacie a preberacie konanie**

1. Vykonaním predmetu Zmluvy zo strany Zhotoviteľa, ktorý je špecifikovaný v časti 1 čl. I ods. 1 Zmluvy, v časti 2 čl. I ods. 1 Zmluvy a v časti 3 čl. I ods. 1 Zmluvy (ďalej ako „Predmet plnenia“), sa na účely Zmluvy rozumie včasné, bezchybné, vecne správne a úplné dokončenie Predmetu plnenia (každej jeho jednotlivej časti v zmysle tejto Zmluvy: Dokumentácia, IČ, AD podľa podmienok dohodnutých v Zmluve a jeho odovzdanie a protokolárne prevzatie Objednávateľom za podmienok uvedených v tomto článku tejto časti Zmluvy, ak táto Zmluva v osobitnej časti neustanovuje, že sa plnenie odovzdáva odsúhlasením súpisu vykonaných prác; v takom prípade sa za dokončenie Predmetu plnenia považuje odsúhlasenie súpisu.
2. Preberacie protokoly / súpis vykonaných prác k jednotlivým častiam Predmetu plnenia (každej jednotlivej časti podľa Zmluvy) podpíšu osoby oprávnené rokovať vo veciach technických za každú zo Zmluvných strán. Za deň vykonania Predmetu plnenia (každej jednotlivej časti podľa Zmluvy) sa považuje deň ukončenia preberacieho konania/odovzdania súpisu vykonaných prác, ktorý je zároveň totožný s dňom uvedeným v preberacom protokole k Predmetu plnenia/v súpise vykonaných prác ako deň podpisu Objednávateľa - osoby oprávnenej za Objednávateľa rokovať vo veciach technických.
3. Zhotoviteľ je povinný predložiť jednotlivé časti Predmetu plnenia (Dokumentáciu, výkon IČ a AD) na záverečné kontroly a schválenie Objednávateľovi vždy najneskôr do siedmich (7) dní pred časom odovzdania jednotlivých častí Predmetu plnenia. Po vykonaní kontroly príslušnej časti Predmetu plnenia pripraví Zhotoviteľ Protokol o odovzdaní a prevzatí Predmetu plnenia (resp. príslušnej časti Predmetu plnenia)/súpis vykonaných prác. Povinnými obsahovými náležitosťami každého Preberacieho protokolu o odovzdaní a prevzatí Predmetu plnenia/súpisu vykonaných prác sú:

* údaje o Zhotoviteľovi a Objednávateľovi,
* názov zákazky a číslo Zmluvy,
* popis Dokumentácie, IČ a AD (konkrétnej časti Predmetu plnenia, ktorá je predmetom odovzdávania a preberania podľa daného Protokolu),
* forma a počet vyhotovení dokumentácie (časti Predmetu plnenia), prípadne iných podkladov,
* cena za príslušnú časť Predmetu plnenia,
* prehlásenie Objednávateľa, či príslušnú časť Predmetu plnenia preberá alebo nepreberá,
* zoznam vád a nedorobkov konkrétnej preberanej časti Predmetu plnenia.

1. Pokiaľ bude Predmet plnenia (alebo niektorá jeho časť) vykazovať drobné vady alebo nedorobky, ktoré nebránia jeho riadnemu užívaniu, Objednávateľ má právo rozhodnúť, či ho prevezme s drobnými vadami alebo nedorobkami alebo ho neprevezme. Ak ho prevezme, v Protokole určí lehotu na odstránenie vád alebo nedorobkov. O tom, či má Predmet plnenia vady alebo nedorobky a aký majú vplyv na Predmet plnenia ako celku a jeho užívanie, rozhoduje Objednávateľ.
2. Objednávateľ je oprávnený neprevziať Predmet plnenia alebo jeho časť, aknie je vykonaný riadne alebo odovzdaný včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Predmet plnenia.
3. Riadnym odovzdaním Predmetu plnenia (príslušnej časti Predmetu plnenia), tzn. okamihom podpisu oprávnenej osoby konajúcej za Objednávateľa na protokole o odovzdaní a prevzatí Predmetu plnenia, prechádza na Objednávateľa vlastnícke právo k Predmetu plnenia Zhotoviteľa (príslušnej časti Predmetu plnenia) a nebezpečenstvo vzniku škody na Predmete plnenia (príslušnej časti Predmetu plnenia). Za poškodenie, stratu alebo zničenie Predmetu plnenia alebo jeho časti zodpovedá Zhotoviteľ až do času riadneho odovzdania Predmetu plnenia Objednávateľovi.
4. V prípade, ak Dielo alebo ktorákoľvek časť Predmetu plnenia, ktorého vykonanie je predmetom tejto Zmluvy spĺňa pojmové znaky autorského diela podľa zákona č. 185/2015 Z. z. o autorskom práve a právach súvisiacich s autorským právom (autorský zákon) v znení neskorších predpisov (ďalej len „**autorský zákon**“), Zhotoviteľ udeľuje Objednávateľovi dňom jeho protokolárneho odovzdania v zmysle tejto Zmluvy licenciu podľa autorského zákona, a to bezvýhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona tak, aby bol Objednávateľ Dielo alebo jeho časť akokoľvek a za akýmkoľvek účelom oprávnený ďalej používať. Objednávateľ je najmä oprávnený Dielo alebo iné predmety duševného vlastníctva vzniknuté na základe tejto Zmluvy spracovávať, vyhotovovať rozmnoženiny, zverejňovať, rozširovať a akokoľvek inak používať,. Rozumie sa tiež, že Dielo môže byť použité aj v zmysle § 52 autorského zákona. Zhotoviteľ týmto Objednávateľovi zároveň dňom prevzatia predmetného Predmetu plnenia Objednávateľom udeľuje právo udeliť tretej osobe súhlas na použite takéhoto Predmetu plnenia v rozsahu udelenej licencie (sublicencia) a tiež súhlas na postúpenie takejto licencie tretej osobe. Zmluvné strany sa zároveň dohodli, že odmena Zhotoviteľa v zmysle tohto bodu tohto článku je zahrnutá v celom rozsahu v cene za Predmet plnenia podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovení Predmetu plnenia tak, aby si tieto osoby nemohli uplatňovať voči Objednávateľovi žiadne nároky.
5. Zhotoviteľ bude jediným legitimovaným disponentom/držiteľom dotknutých autorských práv. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, ktorý preukáže príslušným dokladom preukazujúcim pravdivosť jej tvrdenia, Zhotoviteľ sa zaväzuje, že po doručení písomnej výzvy uhradí Objednávateľovi všetky legitímne nároky tretej osoby a zároveň nahradí prípadnú inú škodu priamo súvisiacu s vyššie uvedenou situáciou, ktorá Objednávateľovi vznikne v dôsledku uplatnenia takéhoto nároku tretej osoby/tretích osôb, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté. .

**Čl. III**

**Spoločné ustanovenia o cene, platobné a fakturačné podmienky**

1. Cena za vykonanie a odovzdanie Predmetu plnenia je dohodnutá na základe **Špecifikácií cien z Ponuky Zhotoviteľa ako uchádzača vo verejnom obstarávaní zo dňa ............, ktoré tvoria Prílohu č. 1 k Zmluve** (ďalej iba „**cena Predmetu plnenia**“). Cena Predmetu plnenia sa považuje **za cenu maximálnu** a platnú počas celej doby trvania Zmluvy. Cena Predmetu plnenia je stanovená podľa zákona č. 18/1996 Z. z. o cenách v znení neskorších predpisov, vyhlášky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov za celý Predmet plnenia a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho plnenia podľa Zmluvy (vykonania Diela, IČ a AD).
2. **Celková cena Predmetu plnenia** predstavuje celkom sumu:

Cena bez DPH: Eur

DPH 20 %: Eur

**Cena s DPH: Eur**

**(slovom: Eur s DPH)**

1. Podkladom pre úhradu ceny Predmetu plnenia budú **štyri (4) samostatné faktúry,** a to **zvlášť dve (2) pre Dielo/Dokumentáciu, zvlášť jedna (1) pre IČ a zvlášť jedna (1) pre AD.**
2. Na účely fakturácie sa za deň dodania Predmetu plnenia (jeho časti) považuje deň podpísania Protokolu o odovzdaní a prevzatí (časti) Predmetu plnenia/súpisu o vykonaných prácach v prípade AD oprávnenou osobou Objednávateľa (osobou oprávnenou rokovať vo veciach technických). **Zhotoviteľovi bude uhradená dohodnutá cena iba v rozsahu za skutočne vykonané a odovzdané časti Predmetu plnenia** **(skutočne vyhotovenú a riadne odovzdanú Dokumentáciu, skutočne vykonanú a Objednávateľom odsúhlasenú IČ a skutočne vykonaný a Objednávateľom odsúhlasený AD).**
3. Preddavky sa neposkytujú vôbec.
4. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom Objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
5. Splatnosť jednotlivých faktúr je **šesťdesiat (60)** dní odo dňa doporučeného doručenia faktúry do podateľne Objednávateľa. Lehota splatnosti faktúry začína plynúť dňom nasledujúcim po doručení faktúry Objednávateľovi.
6. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je Objednávateľom podpísaný Protokol o odovzdaní a prevzatí (časti) Predmetu plnenia/súpisu o vykonaných prácach v prípade AD. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov alebo prílohy podľa tejto Zmluvy, alebo bude obsahovať zrejmé nesprávnosti, Objednávateľ je oprávnený vrátiť faktúru Zhotoviteľovi na doplnenie alebo prepracovanie. Objednávateľ je povinný uviesť dôvod vrátenia faktúry. Lehota splatnosti faktúry začne plynúť znova až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a Zmluvy. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
7. Fakturovaná pohľadávka sa považuje za zaplatenú dňom pripísania príslušnej sumy na účet Zhotoviteľa.
8. Zhotoviteľ je v prípade omeškania Objednávateľa s úhradou faktúry oprávnený účtovať Objednávateľovi úroky z omeškania vo výške uvedenej v § 369 ods. 2 Obchodného zákonníka.

**Čl. IV**

**Zodpovednosť Zhotoviteľa**

1. Zhotoviteľ je povinný postupovať pri vykonávaní každého Predmetu plnenia s odbornou starostlivosťou, za striktného dodržiavania všetkých do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve a požiadaviek Objednávateľa lege artis.
2. Zhotoviteľ zodpovedá za to, že Predmet plnenia (každá jeho časť) je zhotovený, resp. vykonávaný v najvyššej kvalite podľa požiadaviek tejto Zmluvy a že počas plynutia záručnej doby bude mať okrem súladu s požiadavkami tejto Zmluvy aj vlastnosti podľa tejto Zmluvy.
3. Zhotoviteľ zodpovedá za vady, ktoré má Predmet plnenia alebo ktorákoľvek jeho časť v čase jeho riadneho odovzdania a prevzatia Objednávateľom, a za vady, ktoré sa vyskytnú v záručnej dobe.
4. Záručná doba začína plynúť odo dňa riadneho odovzdania a prevzatia Predmetu plnenia Objednávateľom (dňom podpisu oprávneného zástupcu Objednávateľa na protokole o odovzdaní a prevzatí časti Predmetu plnenia) a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie pre Stavbu, na ktorú bolo Dielo vypracované, resp. dňom riadneho odovzdania a prevzatia Stavby, na ktorú bolo Dielo vypracované.
5. Záruka v rámci plynutia záručnej doby sa vzťahuje na všetky vlastnosti Predmetu plnenia, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť. Zhotoviteľ je povinný zhotoviť Dokumentáciu tak, aby mala vlastnosti požadované v zmysle tejto Zmluvy.
6. Zhotoviteľ zodpovedá za škodu na Predmete plnenia spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu alebo vykonanie Predmetu plnenia a za škody s tým súvisiace. Pokiaľ Zhotoviteľ použije na vykonanie Predmetu plnenia alebo jeho časti tretie osoby, v plnej miere zodpovedá za ich činnosť, akoby túto vykonával sám.
7. Predmet plnenia má vady, ak celý alebo jeho ktorákoľvek časť nezodpovedá rozsahu alebo kvalite vymedzenej v tejto Zmluve, právnym predpisom, technickým požiadavkám alebo technickým normám, alebo je zhotovený postupom Zhotoviteľa, ktorý nezodpovedá požiadavkám kladeným na Dielo alebo jeho časť.
8. Objednávateľ je oprávnený neprevziať Predmet plnenia alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Predmet plnenia.
9. Ak počas plynutia záručnej doby (najmä v stavebnom alebo kolaudačnom konaní) - na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu - vyjde najavo vada Predmetu plnenia alebo jeho časti, najmä, nie však výlučne nekvalita, neúplnosť alebo vecná nesprávnosť, nesúlad s akoukoľvek normou alebo predpisom, prípadne budú zistené iné vady ako napr.: nezrovnalosti v stavebnej časti, neprimeraný nesúlad s výkazom výmer, chýbajúce časti Dokumentácie, chýbajúce alebo neúplné časti inej dokumentácie, ktoré sú potrebné pre realizáciu Stavby a úspešné skolaudovanie Stavby, na základe zistení ktorých bude potrebné Predmet plnenia alebo jeho časť doplniť alebo prepracovať, Zmluvné strany sa dohodli, že ide o vadu s tým, že Zhotoviteľ je povinný Predmet plnenia alebo jeho časť bezodplatne doplniť alebo prepracovať v lehote najneskôr do desať (10) kalendárnych dní odo dňa doručenia výzvy Objednávateľa na doplnenie alebo prepracovanie.
10. Oznámenie vád a nedorobkov v záručnej dobe súvisiacich s technickým riešením Dokumentácie, vady alebo nedorobky vo výkresovej a textovej časti, prípadne nezhody Dokumentácie s podmienkami stanovenými dotknutými orgánmi a organizáciami (Výzva Objednávateľa) musia byť nahlásené Zhotoviteľovi písomne bez zbytočného odkladu (najneskôr do 5 pracovných dní) po tom, čo vady a nedorobky Objednávateľ zistil.
11. Zhotoviteľ je povinný doplniť alebo prepracovať Predmet plnenia alebo jeho časť (odstrániť vady a nedorobky) v lehote najneskôr do desiatich (10) kalendárnych dní odo dňa doručenia výzvy Objednávateľa Zhotoviteľovi.
12. Zhotoviteľ nezodpovedá za vady, ktoré boli spôsobené použitím podkladov prevzatých od Objednávateľa:

a) ak Zhotoviteľ ani pri vynaložení všetkej odbornej starostlivosti a úsilia nemohol zistiť ich nevhodnosť, alebo

b) ak na ich nevhodnosť preukázateľne písomne upozornil Objednávateľa a Objednávateľ na ich použití napriek tomu trval.

1. Ostatné nároky zo zodpovednosti Zhotoviteľa za akosť, množstvo a kvalitu Predmetu plnenia sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Predmetu plnenia nie sú dotknuté nároky Objednávateľa na náhradu škody alebo na odstúpenie od Zmluvy.
3. Zhotoviteľ sa zaväzuje vykonávať Predmet plnenia s náležitou odbornou starostlivosťou, v súlade s touto Zmluvou, a dodržiavať ustanovenia príslušných všeobecne záväzných právnych predpisov platných a účinných v Slovenskej republike. Zhotoviteľ zodpovedá Objednávateľovi za škodu spôsobenú porušením jeho povinností podľa tejto Zmluvy, ibaže preukáže, že porušenie povinnosti bolo spôsobené okolnosťami vylučujúcimi jeho zodpovednosť.
4. Ak vada Predmetu plnenia je príčinou vzniknutej škody Objednávateľovi a Objednávateľ vzniknutej škode nemohol zabrániť ani po vynaložení starostlivosti, ktorú od neho možno dôvodne požadovať, zodpovedá Zhotoviteľ za vzniknutú škodu. Zhotoviteľ predloží najneskôr ku dňu podpisu tejto Zmluvy Objednávateľovi overenú kópiu uzatvorenej platnej poistnej zmluvy na Predmet plnenia, a to poistenie zodpovednosti za škodu spôsobenú v súvislosti s vykonávaním jeho činnosti na Predmete plnenia na poistnú sumu vo výške minimálne 25 % predpokladanej hodnoty zákazky – Stavby, na ktorej realizáciu sa Dielo vypracúva, maximálne však do výšky 600 000,- Eur.
5. Vo vyššie uvedenej poistnej zmluve, či vo všeobecných poistných podmienkach viažucich sa k poistnej zmluve, nesmú byť dojednané ustanovenia či výluky z poistenia, ktoré by marili účel poistenia vo vzťahu k Predmetu plnenia. Objednávateľ si vyhradzuje právo preskúmať obsah a podmienky uzavretej alebo pripravovanej poistnej zmluvy v zmysle tohto článku Zmluvy. V prípade, že poistná zmluva nebude poskytovať požadované poistné krytie, je Zhotoviteľ povinný do siedmich (7) kalendárnych dní od výzvy Objednávateľa uzatvoriť také poistenie, ktoré Objednávateľ požadoval, súčasne predložiť dokument preukazujúci vinkuláciu poistného plnenia v prospech Objednávateľa. Uvedené povinnosti sa od Zhotoviteľa vyžadujú pre celkové poistenie vrátane poistenia subdodávateľov, pričom sa Zhotoviteľ zaväzuje udržiavať v platnosti poistnú zmluvu na Predmet plnenia a na škody spôsobené činnosťou pri vykonávaní Predmetu plnenia počas celej doby platnosti a účinnosti Zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy uhradí Zhotoviteľ v plnom rozsahu.
6. Akékoľvek škody, ktoré nie sú kryté poistením, budú uhradené Objednávateľom alebo Zhotoviteľom v zmysle ich zodpovednosti.

**Čl. V**

**Sankcie**

1. V prípade, ak Zhotoviteľ poruší akúkoľvek povinnosť uvedenú v tejto Zmluve a táto povinnosť už nie je sankcionovaná zmluvnou pokutou v inej časti Zmluvy, zaväzuje sa Zhotoviteľovi zaplatiť zmluvnú pokutu vo výške 100 (sto) Eur za každý začatý deň, pokiaľ porušenie povinnosti trvá, a to za každé takéto porušenie samostatne, a to aj opakovane.
2. Zhotoviteľ sa zaväzuje zaplatiť Objednávateľovi zmluvnú pokutu aj za:
   1. nesplnenie/porušenie ktorejkoľvek povinnosti Zhotoviteľa týkajúcej sa subdodávateľov alebo ich zmeny vo výške 300 (tristo) Eur za každý, čo i len začatý deň porušenia/nesplnenia povinnosti, a to aj opakovane;
   2. neodstránenie vád a/alebo nedorobkov Predmetu plnenia vyplývajúcich z protokolu o odovzdaní a prevzatí Predmetu plnenia, a to vo výške 0,5 % z celkovej ceny Predmetu plnenia bez DPH uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia všetkých vád a nedorobkov;
   3. neodstránenie vady a/alebo nedorobku v dohodnutom termíne, ktoré boli reklamované Objednávateľom počas plynutia záručnej doby, a to vo výške 0,5 % z celkovej ceny Predmetu plnenia bez DPH uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
3. Zmluvné strany vyhlasujú, že považujú dohodnuté výšky zmluvných pokút uvedených kdekoľvek v Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Zhotoviteľa.
4. Rozhodnutie požadovať zaplatenie zmluvnej pokuty podľa tejto Zmluvy doručí Objednávateľ Zhotoviteľovi prednostne formou e-mailu zaslaného na adresu uvedenú v záhlaví (prvej strane) tejto Zmluvy. Objednávateľ je povinný rozhodnutie uvedené v predchádzajúcej vete doručiť do sídla Zhotoviteľa do piatich (5) pracovných dní aj poštou alebo prostredníctvom kuriéra. Objednávateľ následne doručí Zhotoviteľovi tzv. penalizačnú faktúru. Zmluvné pokuty podľa tejto Zmluvy je možné kumulovať, ak v tejto Zmluve nie je uvedené inak. Objednávateľ je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Splatnosť penalizačnej faktúry je tridsať (30) dní odo dňa jej doručenia Zhotoviteľovi.
5. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zmluvná pokuta nepredstavuje paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Zmluvná pokuta nie je započítateľná voči nároku Objednávateľa na náhradu škody, t. j. Objednávateľ je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty. Zaplatenie zmluvnej pokuty Zhotoviteľom nezbavuje Zhotoviteľa povinnosti odovzdať Predmet plnenia alebo jeho časť.

**Čl. VI**

**Zánik Zmluvy**

1. Zmluvné strany môžu ukončiť Zmluvu písomnou dohodou Zmluvných strán a písomným odstúpením od Zmluvy niektorou zo Zmluvných strán.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. Pokiaľ nie je takýto deň v dohode upravený, Zmluva zaniká dňom nadobudnutia účinnosti dohody. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
3. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a ak v Zmluve nie je osobitne výslovne uvedené inak, jeho účinky nastávajú dňom doručenia Zmluvnej strane, ktorá svoju povinnosť porušila.
4. Objednávateľ je oprávnený okamžite odstúpiť od Zmluvy v prípade jej podstatného porušenia zo strany Zhotoviteľa. Na účely tejto Zmluvy sa za **podstatné porušenie Zmluvy** zo strany Zhotoviteľa považuje najmä:
   1. ak je Zhotoviteľ v omeškaní s riadnym vykonaním Predmetu plnenia, resp. jeho časti, oproti termínu odovzdania dohodnutého v Zmluve o viac ako tridsať (30) kalendárnych dní,
   2. ak Zhotoviteľ nevykonáva Predmet plnenia (jeho časť) s odbornou starostlivosťou, hoci ho Objednávateľ písomne vyzval na vykonanie nápravy,
   3. ak Zhotoviteľ vykonáva Predmet plnenia (jeho časť) v rozpore s podkladmi, ktoré mu podľa Zmluvy poskytol Objednávateľ alebo v rozpore s pokynom Objednávateľa a napriek písomnej výzve Objednávateľa nedôjde k náprave,
   4. ak sa preukáže, že Zhotoviteľ v rámci verejného obstarávania, ktorého výsledkom je uzatvorenie Zmluvy, predložil čo i len z časti nepravdivé doklady alebo uviedol čo i len z časti nepravdivé, neúplné alebo skreslené údaje alebo vyhlásenia,
   5. ak je zrejmé, že z dôvodov na strane Zhotoviteľa Dielo, IČ alebo AD nebudú vykonané včas alebo riadne,
   6. ak Zhotoviteľ nezačne, preruší alebo zastaví vykonávanie Diela alebo vykonávanie IIČ alebo činnosti AD z iných dôvodov ako dôvodov na strane Objednávateľa alebo z dôvodov skutočností, ktoré Zhotoviteľ nemohol predvídať v čase uzatvorenia Zmluvy ani pri vynaložení náležitej starostlivosti, ktorú možno od neho požadovať,
   7. ak Zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok alebo ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené.
5. V prípade nepodstatného porušenia Zmluvy sú Zmluvné strany oprávnené od tejto Zmluvy odstúpiť po márnom plynutí primeranej lehoty (nie kratšej ako 7 pracovných dní) uvedenej v písomnej výzve druhej Zmluvnej strany na nápravu/odstránenie konania, ktoré je v rozpore so Zmluvou alebo príslušnými právnymi predpismi. Ak sa Zmluvné strany nedohodnú inak, primeranou lehotou podľa predchádzajúcej vety je sedem (7) pracovných dní.
6. Zmluvné strany sa dohodli, že v prípade, ak Objednávateľ okamžite odstúpi od tejto Zmluvy z dôvodov podľa tejto Zmluvy, ešte pred riadnym a včasným odovzdaním Predmetu plnenia (alebo niektorej jeho časti), nemá Zhotoviteľ nárok na poskytnutie plnenia zvyšnej časti ceny Predmetu plnenia za už vykonanú a ešte neodovzdanú časť Predmetu plnenia, a ani na úhradu nákladov, ktoré mu vznikli v súvislosti s takouto časťou Predmetu plnenia.
7. Zhotoviteľ môže odstúpiť od tejto Zmluvy v prípadoch, ak Objednávateľ neuhradí riadne a včas faktúru vystavenú Zhotoviteľom a omeškanie Objednávateľa trvá viac ako tridsať (30) dní, za predpokladu, že na takéto omeškanie Objednávateľa včas písomne upozorní. V takom prípade nevzniká Objednávateľovi nárok na vrátenie doteraz poskytnutých plnení.
8. Každá zo Zmluvných strán môže od Zmluvy odstúpiť v prípade porušenia zákazu podľa čl. VIII ods. 5 Zmluvy alebo porušenia povinností podľa čl. VIII ods. 9 tejto časti Zmluvy; porušenia podľa tohto bodu Zmluvy sa považujú za podstatné porušenia Zmluvy.
9. V prípade odstúpenia od Zmluvy sa na určenie výšky nároku na úhradu ceny za dovtedy vykonané práce a výkony na Predmete plnenia primerane použijú ustanovenia tejto Zmluvy o cene Predmetu plnenia s prihliadnutím na prípadné nároky z vád Diela, nezaplatené sankcie a iné pohľadávky Objednávateľa vzniknuté zo Zmluvy. Ak dôjde k odstúpeniu od Zmluvy z dôvodu na strane Zhotoviteľa, vzniká Objednávateľovi nárok na náhradu nevyhnutných nákladov, ktoré mu vznikli alebo vzniknú v súvislosti s obstaraním nového Zhotoviteľa, ktorý nevykonaný Predmet plnenia zrealizuje.
10. Odstúpením od Zmluvy zanikajú všetky práva a povinnosti Zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností na dovtedy uplatnené (resp. zákonné) sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, príp. Predmetu plnenia, ktorá bola do odstúpenia riadne zrealizovaná a odovzdaná, a všetkých ďalších práv a povinností, ktoré podľa vôle Zmluvných strán alebo podľa ich povahy majú trvať aj po zániku tejto Zmluvy odstúpením, i keď nie sú v Zmluve osobitne ako prežívajúce ustanovenia vymienené.
11. V prípade odstúpenia od Zmluvy z dôvodu porušenia povinnosti Zhotoviteľa má Objednávateľ nárok na náhradu škody spôsobenú najmä omeškaním realizácie Predmetu plnenia oproti termínu ukončenia realizácie Predmetu plnenia uvedeného v tejto Zmluve.
12. V prípade, že dôjde k odstúpeniu alebo zrušeniu Zmluvy z dôvodov na strane Objednávateľa, bude Zhotoviteľ uplatňovať u Objednávateľa úhradu vlastných nákladov vzniknutých ku dňu zastavenia alebo zrušenia prác. Rozsah rozpracovanosti vzájomne odsúhlasia zástupcovia oboch Zmluvných strán.
13. Objednávateľ smie od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného písomného oznámenia s účinkami odstúpenia odo dňa doručenia tohto oznámenia Zhotoviteľovi aj v prípade, ak by nedošlo k plneniu z toho zmluvného vzťahu medzi Objednávateľom a Zhotoviteľom a výsledky administratívnej finančnej kontroly zo strany poskytovateľa NFP, v tomto prípade Ministerstva investícií, regionálneho rozvoja a informatizácie SR, neumožnia financovanie výdavkov vzniknutých zo Zmluvy.

**Čl. VII**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväzku v prípadoch, kedy sa po uzavretí Zmluvy podstatne zmenia východiskové podklady rozhodujúce pre uzatvorenie Zmluvy alebo vzniknú nové požiadavky Objednávateľa. K tejto zmene dôjde len na základe predchádzajúceho písomného dodatku k Zmluve, pokiaľ jeho uzatvorenie nebude v rozpore so zákonom o verejnom obstarávaní.
2. Akákoľvek písomná komunikácia medzi Objednávateľom a Zhotoviteľom sa bude uskutočňovať v slovenskom jazyku.
3. Akákoľvek písomná komunikácia medzi Objednávateľom a Zhotoviteľom sa musí uskutočňovať prostredníctvom pošty, e-mailu alebo kuriéra.
4. Zhotoviteľ je povinný zaslať každú písomnosť Objednávateľovi aj elektronicky na nasledovné e-mailové adresy: podatelna@bbsk.sk, matus.kutlak@bbsk.sk, trnkova@dopravnazv.sk. V prípade zaslania písomnosti e-mailom je Zhotoviteľ povinný písomnosti doručiť do sídla Objednávateľa do troch (3) pracovných dní aj poštou alebo prostredníctvom kuriéra.
5. Na účely tejto Zmluvy platí, že ak sa písomný právny úkon bude druhej Zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej Zmluvnej strane aj v prípade, ak bude doporučená zásielka vrátená Zmluvnej strane, ktorá ju odoslala. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila Zmluvnej strane, ktorá ju odoslala.
6. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto Zmluvy bude vyhotovené v písomnej forme.
7. Všetky ústne pokyny alebo ústne nariadenia sa musia potvrdiť v písomnej forme v lehote troch (3) pracovných dní.
8. Zhotoviteľ sa zaväzuje Predmet plnenia alebo niektorú z jeho častí nepoužiť bez súhlasu Objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
9. Zhotoviteľ je oprávnený použiť skutočnosť, že vykonal Dielo, IČ alebo činnosť AD na referencie. Musí však pritom chrániť oprávnené záujmy Objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
10. Zhotoviteľ sa zaväzuje, že v súvislosti so Stavbou sa zúčastní územného (v prípade nevyhnutnej potreby), stavebného, kolaudačného konania a na základe písomnej výzvy Objednávateľa aj všetkých rokovaní, stretnutí s verejnosťou a pod.
11. Zhotoviteľ nesmie Predmet plnenia podľa tejto Zmluvy ako celok odovzdať na vykonanie inému subjektu. Časť Predmetu plnenia podľa tejto Zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 2 tejto Zmluvy.
12. Zhotoviteľ predkladá v prílohe č. 2 tejto Zmluvy zoznam všetkých svojich subdodávateľov s uvedením ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie Predmetu plnenia (zákazky) podľa § 32 ods. 1 písm. e) zákona o verejnom obstarávaní a dôkaz o zápise do registra partnerov verejného sektora, ak Zákon o RPVS pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
13. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak Zákon o RPVS pre takéhoto subdodávateľa tento zápis vyžaduje. Najneskôr sedem (7) dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.
14. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu pochybnosti o schopnosti riadneho plnenia Zmluvy, ktoré zadefinuje. Odmietnutie sa Zhotoviteľ zaväzuje bez výhrad rešpektovať.
15. Povinnosti uvedené v ods. 12 a 13 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
16. Zhotoviteľ je oprávnený plniť Predmet plnenia podľa tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Zhotoviteľ ako za plnenie vlastné, a to v celom rozsahu. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do desiatich (10) dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Zhotoviteľ zaväzuje postupovať v striktnom súlade s  § 34 ods. 3 zákona o verejnom obstarávaní a  § 41 ods. 1 písm. b) zákona o verejnom obstarávaní a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.

**Čl. VIII**

**Záverečné ustanovenia**

1. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami Obchodného zákonníka a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami Zmluvných strán.
3. Táto Zmluva je vyhotovená **v štyroch (4) rovnopisoch**, pre Objednávateľa v dvoch (2) originálnych vyhotoveniach (rovnopisoch), pre Zhotoviteľa v dvoch (2) originálnych vyhotoveniach (rovnopisoch).
4. Zmluvné strany vyhlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti, na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná. Zákaz podľa tohto bodu Zmluvy sa však nevzťahuje na prevod alebo postúpenie práv a povinností zo Zmluvy v celku alebo z časti Objednávateľom na akúkoľvek tretiu osobu, ktorej je Objednávateľ v čase prevodu alebo postúpenia výlučným zriaďovateľom alebo zakladateľom.
6. Táto Zmluva nadobúda platnosť dňom jej podpisu oprávnenými zástupcami Zmluvných strán a účinnosť za kumulatívneho splnenia nasledovných podmienok:
   1. dňom nasledujúcim po dni jej zverejnenia v súlade s § 47a zákona č. 40/1964 Zb. Občianskeho zákonníka v platnom znení  v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov,
   2. schválením žiadosti o poskytnutie nenávratného finančného príspevku poskytovateľom NFP na základe žiadosti Banskobystrického samosprávneho kraja o nenávratný finančný príspevok pre projekt: „Stredná priemyselná škola dopravná Zvolen - Multitechnologický vzdelávací polygón v doprave, energetike a logistike – vypracovanie projektovej dokumentácie“, podľa ktorej budú rozpočtové náklady predloženého projektu považované za oprávnený náklad (schválené v rámci vyhodnotenia schvaľovacieho procesu tohto projektu).
7. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
8. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo Zákona o RPVS. Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške celkovej ceny Predmetu plnenia dohodnutej podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany vyhlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:
9. ak sa dozvedel o právoplatnom rozhodnutí registrujúceho orgánu o výmaze Zhotoviteľa alebo niektorého subdodávateľa Zhotoviteľa podľa § 12 Zákona o RPVS,
10. ak sa dozvedel o právoplatnom rozhodnutia registrujúceho orgánu o uložení pokuty Zhotoviteľovi podľa Zákona o RPVS,
11. ak sa dozvedel, že Zhotoviteľ ako partner verejného sektora je viac ako 30 dní v omeškaní so zápisom novej oprávnenej osoby (§ 10 ods. 2 tretia veta Zákona o RPVS),
12. ak sa dozvedel, že subdodávatelia Zhotoviteľa alebo subdodávatelia Zhotoviteľa podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

V prípade, že nie je splnená povinnosť podľa § 11 ods. 2 Zákona o RPVS alebo ak je Zhotoviteľ v omeškaní so splnením povinnosti podľa § 10 ods. 2 tretej vety Zákona o RPVS, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany Zhotoviteľa vo výške 20 % z celkovej ceny Predmetu plnenia podľa tejto Zmluvy.

1. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov , ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej alebo ústnej) a povinnosti uložené Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa ruší smernica 95/46/ES (všeobecné nariadenie o ochrane údajov). Zmluvné strany sa zaväzujú, že citlivé informácie alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
2. Zhotoviteľ berie na vedomie, že plnenie za Dielo tejto Zmluvy je financované aj formou NFP v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zhotoviteľ sa preto z uvedených dôvodov zaväzuje strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im priamo alebo na výzvu Objednávateľa všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/overovania sú najmä: a) Riadiaci alebo sprostredkovateľský orgán IROP, b) Certifikačný orgán, c) Platobná Jednotka, d) kontrolné/auditujúce orgány SR – sekcia auditu a kontroly Ministerstva financií, spolupracujúce orgány, Národný kontrolný úrad, Úrad pre verejné obstarávanie, a pod., e) Európsky dvor audítorov, f) orgány auditu Európskej komisie, g) externé audítorské firmy poverené výkonom auditu Európskou komisiou alebo Slovenskou republikou.
3. Záväznou súčasťou tejto Zmluvy sú prílohy:

**Príloha č. 1**: Ponuka Zhotoviteľa vo verejnom obstarávaní k predmetu zákazky podľa tejto Zmluvy

**Príloha č**. **2**: Zoznam subdodávateľov/Čestné vyhlásenie, že na realizáciu Diela, výkon IČ a AD nebudú využití subdodávatelia

**Príloha č. 3:** Projektová štúdia pre stavbu „Multitechnologický vzdelávací polygón v doprave a priemysle“

1. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, ak taká okolnosť existuje, zodpovedajú za škodu, ktorá vznikne druhej Zmluvnej strane na základe tohto vyhlásenia. Zmluvné strany vyhlasujú, že túto Zmluvu uzavreli slobodne a vážne, neuzavreli ju v tiesni, v omyle ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky ani návrhy na doplnenie, čo potvrdzujú svojim podpisom.

V Banskej Bystrici dňa ............... V ............... dňa...............

**Objednávateľ: Zhotoviteľ:**

................................................. .................................................

**Banskobystrický samosprávny kraj**

Ing. Ján Lunter,

predseda Banskobystrického samosprávneho kraja